Bangalore

Bangalore (virallisesti Bengaluru;  [ˈbeŋɡəɭuːru]) on Karnatakan osavaltion pääkaupunki Etelä-Intiassa. Kaupunki on asukasluvultaan Intian kolmanneksi suurin kaupunki ja sen metropolialue on viidenneksi suurin. Kaupungissa asui vuoden 2011 väestönlaskennan mukaan 8,4 miljoonaa asukasta ja metropolialueella 8,5 miljoonaa asukasta.

Karnatakan osavaltion hallituksen päätöksellä kaupungin viralliseksi nimeksi muutettiin 1. marraskuuta 2006 sen ennen koloniaaliaikaa käytössä ollut kannadankielinen nimi Bengaluru (Bengalūru).

Hallinto 
Kaupungin hallintoa johtaa Bruhat Bengaluru Mahanagara Palike (BBMP).

Maantiede ja ilmasto 
Bangalore sijaitsee eteläisessä Intiassa Deccanin ylängöllä noin 950 metriä merenpinnan yläpuolella. Korkeutensa takia ilmasto seudulla ei ole niin kuuma kuin näillä leveyspiireillä yleensä. Monsuunikausi kestää heinäkuusta syyskuuhun.

Kylmimmät kuukaudet Bangaloressa ovat tammikuu ja joulukuu, jolloin alin keskimääräinen lämpötila on 15 °C. Kuumin kuukausi on huhtikuu, jolloin keskimääräinen ylin lämpötila on 34 °C. Suurin osa sateista saadaan toukokuun ja lokakuun välisenä kautena, jonka aikana sataa noin 890 millimetriä. Sateisin kuukausi on syyskuu, jolloin sataa noin 190 millimetriä. Kuivin kuukausi on tammikuu, jolloin sataa noin 5 millimetriä. Vuosittainen sadanta on noin 930 millimetriä.

Talous 

Bangaloren 47,2 miljardin Yhdysvaltain dollarin suuruinen talous tekee siitä tärkeän talouden keskuksen Intiassa. Vuonna 2001 Bangaloren osuus 3,7 miljardia Yhdysvaltain dollaria ulkomaisista suorista sijoituksista Intiassa oli kolmanneksi korkein intialaisista kaupungeista. Bangalore on pääkonttori usealle raskasteollisuudelle, kuten Hindustan Aeronautics Limitedille (HAL), National Aerospace Laboratoriesille (NAL), Bharat Heavy Electricals Limitedille (BHEL), Bharat Earth Movers Limitedille (BEML) ja Hindustan Machine Toolsille (HMT). Bangalorea sanotaan Intian Piilaaksoksi suuren informaatioteknologian keskittymän vuoksi. Bangaloren IT-teollisuus on jaettu kolmeen "klusteriin" – Software Technology Parks of India, Bangalore (STPI); International Technology Park Ltd. (ITPL) ja Electronics City. 

Biotekniikka on kasvava toimiala kaupungissa. Biocon, jonka pääkonttori on Bangaloressa, on maan johtava bioteknologiayritys ja sijoittuu 16. maailmassa tulojen suhteen. Bangaloren pörssi on suurin pörssi Etelä-Intiassa.

Koulutus 
Koulut Bangaloressa ovat joko osavaltion tai yksityisten, joskus uskonnollisten, ajamia. Yksityiskoulut käyttävät tyypillisesti englantia opetuskielenä.

Bangaloressa on useita yliopistoja, kuten Indian Institute of Management Bangalore (IIM-B), National Law School of India University ja Bangalore Medical College. St. John's Medical College ja Bangalore Medical College ovat jatkuvasti sijoittuneet parhaimpana pidetyiksi lääketieteen oppilaitoksiksi Intiassa. Bangaloren IT teollisuus rekrytoi paljon kaupungin suuresta joukosta insinööricollegeja. The National Centre for Biological Sciences (NCBS), on yksi kolmesta paikasta Intiassa, jossa alkusolututkimusta tehdään.

Myös Intian tiedeinstituutti sijaitsee kaupungissa ja on yksi maansa arvostetuimmista oppilaitoksista.

Liikenne 

Kempegowdan kansainvälinen lentoasema palvelee kansainvälisiä ja kotimaan reittilentoja. HAL Bangaloren kansainvälinen lentoasema toimii yleisilmailu- ja liikelentokenttänä.

Bangaloren metron ensimmäisen linjan osa avattiin vuonna 2011. Liikennöinti toisen linjan ensimmäisellä osuudella alkoi vuonna 2014.

Lähteet 

Seulonnan keskeiset artikkelit